## Odluka o utvrđivanju osnovice i stope za obračunavanje doprinosa Osnovnoj privrednoj komori Sisak za period od I - III mjeseca 1991.

### NN 57/1990 (27.12.1990.), Odluka o utvrđivanju osnovice i stope za obračunavanje doprinosa Osnovnoj privrednoj komori Sisak za period od I - III mjeseca 1991.

# OSNOVNA PRIVREDNA KOMORA SISAK

Na temelju člana 41. Zakona o udruživanju u privredne komore ("Narodne
novine", br. 42/86) i člana 81. Statuta Osnovne privredne komore Sisak,
Skupština Osnovne privredne komore Sisak na sjednici 20. prosinca 1990.
godine donijela je

## ODLUKU

### o utvrđivanju osnovice i stope za obračunavanje doprinosa Osnovnoj privrednoj komori Sisak za period od I - III mjeseca 1991.

Član 1.

Doprinos OPK Sisak plaćaju organizacije i zajednice s područja privrede
prema točki 1. stavu 1. Odluke o utvrđivanju privrednih i izvanprivrednih
djelatnosti ("Službeni list SFRJ", br. 14/77. i 18/80)

Član 2.

Organizacijama i zajednicama iz člana 1. ove odluke smatraju se :

- poduzeća u društvenom, zadružnom, mješovitom i privatnom vlasništvu,

- složeni oblici udruživanja, odnosno organiziranja poduzeća,

- banke i druge financijske organizacije,

- zajednice osiguranja. rizika i reosiguranja,

- druge pravne osobe koje obavljaju privrednu djelatnost.

Član 3.

Obveznici doprinosa iz člana 2. ove odluke plaćaju doprinos OPK Sisak
po stopi od 0,35% na osnovicu. Osnovica za obračun i naplatu doprinosa
je ostvareni dohodak iz periodičnog obračuna, odnosno završnog računa bez
umanjene osnovice, oslobađanja i olakšice.

Član 4.

Doprinos koji temeljem ove odluke plaćaju poljoprivredne zadruge i drugi
oblici udruživanja poljoprivrednika ustupa se Zadružnom savezu regije Sisak
koji će ga neposredno obračunavati i naplaćivati.

Član 5.

Stopa za obračunavanje doprinosa samostalnih privrednika je 0,6% na
osnovicu u 1991. godini po kojoj se plaćaju doprinosi za invalidsko i mirovinsko
osiguranje samostalnih privrednika. Taj dio prihoda ustupa se općinskim
udruženjima samostalnih privrednika. Razrez i naplatu doprinosa obavljat
će za samostalne privrednike, koji porez na dobit plaćaju u godišnjem paušalnom
iznosu, Općinska uprava prihoda istovremeno s utvrđivanjem poreznih obveza.
Obračun i uplatu doprinosa za samostalne privrednike, koji porez na dobit
plaćaju prema ostvarenoj dobiti, vršit će sami porezni obveznici mjesečno
putem isplatnih lista u kojima se obračunavaju osobni dohoci te porezi
i doprinosi koji se plaćaju iz osobnih dohodaka. Kontrolu obračuna i plaćanje
doprinosa iz stava 4. ovog člana obavljat će Općinska uprava prihoda.

Član 6.

Doprinos iz člana 3. ove odluke uplaćuje se na račun OPK Sisak br. 34100-637-406
kao mjesečna akontacija kod SDK do 30. u mjesecu. Akontacija se utvrđuje:

- za siječanj i veljaču na bazi osnovice iz periodičnog obračuna za
razdoblje I - IX mjesec prethodne godine,

- za ožujak na bazi osnovice iz godišnjeg obračuna. Mjesečne akontacije
doprinosa izdohotka uvećavaju se za koeficijent koji se dobije kada se
masa isplaćenih čistih osobnih dohodaka u mjesecu koji prethodi mjesecu
za koji se plaća akontacija podijeli s prosječno mjesečno isplaćenim čistim
osobnim dohocima u razdoblju za koje je sačinjen periodični obračun.

Član 7.

Ova odluka stupa na snagu osmog dana nakon objave u "Narodnim novinama",
a primjenjivat će se od 1. siječnja 1991. godine.

Broj: 01-270/5-90.

Sisak, 20. prosinca 1990.

Zamjenik predsjednika OPK Sisak

**Srećko Rimaj, dipl. ek., v. r.**

Odluka, NN 57/1990-1129